CELEX: 32010R1140
Language: lv
Date: 2010-12-07 00:00:00
Title: Komisijas Regula (ES) Nr. 1140/2010 ( 2010. gada 7. decembris ), ar ko 2010./2011. tirdzniecības gadam nosaka 5000 tonnu īsās linšķiedras un kaņepju šķiedras valstij garantēto daudzumu sadalījumu starp Dāniju, Grieķiju, Īriju, Itāliju un Luksemburgu

8.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 322/9
            
         KOMISIJAS REGULA (ES) Nr. 1140/2010
   (2010. gada 7. decembris),
   ar ko 2010./2011. tirdzniecības gadam nosaka 5 000 tonnu īsās linšķiedras un kaņepju šķiedras valstij garantēto daudzumu sadalījumu starp Dāniju, Grieķiju, Īriju, Itāliju un Luksemburgu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (1), un jo īpaši tās 95. pantu saistībā ar 4. pantu,
   tā kā:
   
               (1)
            
            
               8. panta 1. punktā Komisijas 2008. gada 6. jūnija Regulā (EK) Nr. 507/2008, ar ko nosaka sīki izstrādātus noteikumus Padomes Regulas (EK) Nr. 1673/2000 par šķiedras linu un kaņepju tirgu kopīgo organizāciju piemērošanai (2), noteikts, ka attiecībā uz īso linšķiedru un kaņepju šķiedru 5 000 tonnu daudzumi, kas saskaņā ar Regulas (EK) Nr. 1234/2007 94. panta 1.a punktu proporcionāli jāsadala kā valstij garantētie daudzumi, attiecībā uz 2010./2011. tirdzniecības gadu jāiedala līdz kārtējā tirdzniecības gada 16. novembrim.
            
         
               (2)
            
            
               Tādēļ Dānija ir nosūtījusi Komisijai informāciju par jomām, uz kurām attiecas pārdošanas/pirkuma līgumi, pārstrādes saistības un pārstrādes līgumi, un datus par paredzamo linu un kaņepju stiebru un šķiedru ražu.
            
         
               (3)
            
            
               Turpretī Itālijā, Grieķijā, Īrijā un Luksemburgā 2010./2011. tirdzniecības gadam neražos ne linu, ne kaņepju šķiedras.
            
         
               (4)
            
            
               Produkcijas aplēses, kas iegūtas no sniegtās informācijas, liecina, ka kopējais produkcijas apjoms attiecīgajās piecās dalībvalstīs nesasniegs tām piešķirto 5 000 tonnu kopējo daudzumu, un tāpēc jānosaka valstij garantētie daudzumi, kā norādīts turpmāk.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Valstij garantēto daudzumu, kas paredzēts Regulas (EK) Nr. 1234/2007 94. panta 1.a punktā saistībā ar XI pielikuma A.II punkta b) apakšpunktu, 2010./2011. tirdzniecības gadam sadala šādi:
   
               —
            
            
               Dānija
            
            
               84 tonnas;
            
         
               —
            
            
               Grieķija
            
            
               0 tonnu;
            
         
               —
            
            
               Īrija
            
            
               0 tonnu;
            
         
               —
            
            
               Itālija
            
            
               0 tonnu;
            
         
               —
            
            
               Luksemburga
            
            
               0 tonnu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 16. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 7. decembrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 149, 7.6.2008., 38. lpp.